b"\n_START_ARTICLE_\nPaul-Henri-Benjamin d'Estournelles de Constant\n_START_SECTION_\nBiografi\n_START_PARAGRAPH_\nEstournelles de Constant dilahirkan di La Fl\xc3\xa8che (Sarthe) di lembah Loire dan cucu saudara kepada Benjamin Constant._NEWLINE_Selepas mempelajari undang-undang dan bahasa Timur di Lyc\xc3\xa9e Louis-le-Grand, Paris, Estournelles de Constant telah memulakan kerjaya diplomatik pada tahun 1876. Antara jawatan diplomatik terawal beliau adalah di Montenegro, Empayar Uthmaniyah, Belanda, Great Britain, dan Tunisia; pada 1882 beliau kembali ke Paris untuk berkhidmat sebagai Penolong Pengarah Kementerian Luar Negeri. Pada tahun 1890, beliau telah dihantar ke London sebagai charg\xc3\xa9 d'affaires Perancis di mana beliau memainkan peranan dalam mengelakkan perang dengan Britain atas pertikaian penjajahan. Kecewa dengan batasan perkhidmatan diplomatik, beliau bertanding untuk Parlimen Perancis pada tahun 1895. Pada tahun 1904, Estournelles de Constant bertanding dan memenangi kerusi Senat Perancis, di mana beliau berkhidmat sehingga akhir hayatnya._NEWLINE_Beliau merupakan ahli Mahkamah Tetap Timbang Tara dari tahun 1900. Beliau telah mewakili Perancis dalam Persidangan Keamanan Hague (1898 and 1907), dan menggariskan visi Kesatuan Eropah._NEWLINE_Estournelles de Constant benyak menulis berkaitan sejarah dan politik. Beliau turut menjadi penyumbang tetap kepada surat khabar Le Temps, La Revue de Paris, dan La Revue des deux mondes. Beliau mengahwini wanita Amerika, Daisy Sedgwick Berend dan banyak mengembara dan menulis berkaitan Amerika Syarikat."